
City And County Of Swansea

Dinas a Sir Abertawe

Dinas a Sir Abertawe

Polisi ar Daliadau a Hepgor Taliadau i Ysgolion

Yn unol â gofynion statudol, rhaid bod gan yr ALl bolisi hepgor taliadau er mwyn helpu disgyblion cymwys i fynychu ymweliadau/gweithgareddau addysgol sy'n berthnasol i'r cwricwlwm.   

Teithiau Ysgol Preswyl

Codir tâl am unrhyw gostau llety a bwyd ar unrhyw daith ysgol breswyl sy'n golygu aros dros nos a drefnir i ddisgyblion sydd wedi'u cofrestru mewn ysgolion a gynhelir, gan neu ar ran y corff llywodraethu neu'r ALl. Y taliad fydd cost y ddarpariaeth ar gyfer y disgybl dan sylw neu unrhyw daliad llai a bennir gan yr ALl o bryd i'w gilydd.
Yn ôl y gyfraith, mae'n rhaid i ysgolion gael polisi ar waith i hepgor unrhyw daliadau eraill o ran llety a bwyd sy'n daladwy a ddarperir i ddisgyblion penodol ar deithiau preswyl.

Cymhwyster hepgor

Mae gan rieni sy'n derbyn y budd-daliadau canlynol hawl i hepgor taliadau unrhyw gwrs neu wersyll preswyl. Rhaid bod y cwrs preswyl yn rhan annatod o'r Cwricwlwm Cenedlaethol neu'r maes llafur AG cytunedig neu'n rhan o'r maes llafur ar gyfer arholiad penodol y mae'r ysgol yn paratoi'r disgybl ar ei gyfer.

· Cymhorthdal Incwm

· Lwfans Ceisio Gwaith yn Seiliedig ar Incwm

· Cymhorthdal o dan ran VI Deddf Mewnfudo a Lloches 1999

· Lwfans Cyflogaeth a Chymorth yn Seiliedig ar Incwm

· Credyd Treth Plant, os nad oes gan y rhiant hawl i Gredyd Treth Gwaith ac nid yw ei incwm blynyddol yn fwy na £16,190.

· Elfen warantedig y Credyd Pensiwn Gwladol.

Gweithgareddau y Tu Allan i Oriau Ysgol Opsiynol

Efallai y codir tâl ar gyfer gweithgareddau opsiynol a drefnir gan yr ysgol/ALl a gynhelir y tu allan i oriau ysgol, lle nad yw'r gweithgareddauo reidrwydd yn rhan o'r Cwricwlwm Cenedlaethol neu'r maes llafur AG cytunedig ac nid yn rhan o'r maes llafur ar gyfer arholiad penodol y mae'r ysgol yn paratoi'r disgybl ar ei gyfer. Y taliad fydd cost y gweithgaredd, gan gynnwys costau goruchwylio priodol, a rennir â nifer y disgyblion sy'n cymryd rhan, neu swm llai a bennir.
Cyfraniadau Gwirfoddol

Gall penaethiaid neu gyrff llywodraethu ofyn i rieni am gyfraniad gwirfoddol at gostau:

· gweithgaredd a gynhelir yn ystod oriau ysgol;

· cyfarpar ysgol;

· cronfa'r ysgol yn gyffredinol.

Gall rhieni roi cyfraniadau ariannol neu nwyddau o'u gwirfodd ar yr amod clir na fydd parodrwydd unrhyw riant unigol i gyfrannu yn cael ei ystyried wrth i ddisgyblion gael cyfle i fynd ar deithiau/gweithgareddau ysgol. Rhaid bod y cyfraniad yn wirfoddol ac ni ddylid gwahaniaethu rhwng y disgyblion a'r rhieni nad ydynt yn gallu cyfrannu neu sydd ddim am gyfrannu.   Gellir dweud yn glir wrth rieni y bydd yn rhaid canslo'r gweithgaredd os nad oes digon o gyfraniadau gwirfoddol ac nid oes unrhyw ffordd arall o dalu.

Cludiant Achlysurol

Pan fydd disgybl yn teithio o gartref i weithgaredd caniataol, na ddarperir gan yr ALl na'r ysgol (e.e. profiad gwaith), bydd angen i'r rhiant dalu cost lawn y cludiant pan fydd y gweithgaredd fwy na 3 milltir o'r cartref. Bydd yr ALl yn talu cost y cludiant ysgol lle mae'r gweithgaredd yn bellach na thair milltir o gartref y disgybl.
I gael mwy o wybodaeth am gludiant ysgol, gweler polisi Cludiant o'r Cartref i'r Ysgol yr ALl.

Arholiadau Cyhoeddus

Bydd y rhiant yn gorfod talu cost sefyll arholiad cyhoeddus yn unig os 

· nad yw'r arholiad yn un rhagnodedig;

· nad yw'r ysgol wedi paratoi'r ymgeisydd am yr arholiad;

· bydd disgybl yn methu dod i arholiad y cofrestrwyd ef amdano heb reswm meddygol dilys.

Hyfforddiant Cerddoriaeth

Bydd y rhiant yn gorfod talu am gost hyfforddiant offeryn cerddorol i unigolyn neu grŵp o bedwar disgybl neu lai os nad yw'r hyfforddiant yn rhan o'r maes llafur ar gyfer arholiad cyhoeddus penodol neu os nad yw ar y Cwricwlwm Cenedlaethol.
Cynhwysion/deunyddiau
Gall yr ysgol godi tâl am gynhwysion/deunyddiau ar gyfer pynciau ymarferol lle mae rhieni'n nodi eu bod am gadw'r gwaith.
Difrod i gyfarpar
Gall yr ysgol ofyn i riant gyfrannu at ddifrod neu golli cyfarpar oherwydd ymddygiad disgybl.

Dyddiad : Hydref 2026
Llofnodwyd gan: Berian Jones
Polisi 

